सूत्रों ने बताया कि हिरासत में लेने से पहले पार्टी आफिस में एडीएम ई हर्षदेव पांडेय व एएसपी मीनाक्षी कात्यायन ने सुभाषिनी को जिले में धारा 144 लागू होने के कारण सभा के लिए अनुमति नहीं होने की जानकारी दी। वहां न जाने का अनुरोध किया,लेकिन सुभाषिनी अली और उनके साथी राजी नही हुए। नियमों को तोड़ते हुए अपराह्न पौने दो बजे रोडवेज के पास स्थित पार्टी आफिस से राहुल नगर जाने के लिए निकली। पुलिस ने उन्हें और उनके समर्थकों को घेरे में ले लिया। एसपी सिटी ने अपने सरकारी वाहन में सुभाषिनी को ले गईं। समर्थकों समेत उन्हें बिजली विभाग के गेस्ट हाउस में रखने के बाद शाम को सभी को रिहा कर दिया गया।